text: Antallet af smittede svine besætninger firedoblet på fire år
  22 december 2014 kl. 07.16
  Ny rapport som i dag bliver offentliggjort, viser at 2 ud af 3 danske svinestalde, er MRSA inficeret.
  Der er brug for stramninger og en ny MRSA handlingsplan. Det konkluderer Fødevareminister Dan Jørgensen på baggrund af de anbefalinger, som en MRSA ekspertgruppe er kommet frem til.
  På blot fire år er der sket en firedobling af antallet af smittede besætninger. Derfor vil Dan Jørgensen nu tage initiativ til, at lave en handlingsplan, der skal begrænse smittespredningen.
  Især på tre områder er der lagt op til at der bør sættes ind. Der skal ske en markant reduktion af antibiotikaforbruget, der skal være bedre hygiejne og så skal der forskes mere i MRSA bekæmpelse.
  -Eksperterne er kommet med deres forslag til, hvordan vi kan begrænse husdyr MRSA, men de bekræfter også, at der ikke findes nogen hurtige løsninger. For mig står det klart, at de indsatser vi tidligere har indført i Danmark ikke er nok, siger Dan Jørgensen i en pressemeddelelse.
  Fødevareministeren vil nu gennemgå ekspertgruppens anbefalinger og indkalder Folketingets partier til forhandlinger først i det nye år.
  Se ny MRSA rapport her
  